b'\n_START_ARTICLE_\nCiril Genik\n_START_SECTION_\nStara domovina\n_START_PARAGRAPH_\nRojen je bil v kraju Bareziv Ni\xc5\xbeji v Galiciji; o\xc4\x8de Ivan je bil va\xc5\xa1ki \xc5\xbeupan, mati Ana Per\xc4\x8dovi\xc4\x8d pa je bila gospodinja. \xc5\xa0tudiral je v Kolomiji, preden se je preselil v dan\xc5\xa1nji Ivano-Frankivsk in tam pridobil u\xc4\x8diteljsko diplomo. \xc5\xa0tudij je kon\xc4\x8dal v Lvovu. 1879 je dobil slu\xc5\xbebo u\xc4\x8ditelja v de\xc5\xbeeli Nadvirni. V letu 1882 se je vrnil domov v svojo vas in ustanovil \xc5\xa1olo. 1890 so ga v Kolomiji izvolili za mestnega svetnika.\n_START_SECTION_\nIzseljenstvo\n_START_PARAGRAPH_\nJoseph Oleskiv, ki je vabil Ukrajince v Kanado, je prosil Genika za pomo\xc4\x8d pri izselitvi skupine Ukrajincev v Kanado. Tako se je Genik z dru\xc5\xbeino (z \xc5\xbeeno in \xc5\xa1tirimi otroki) pridru\xc5\xbeil skupini 64 Ukrajincev in 1896 prispel v Quebec, od tam pa naprej v Winnipeg in v Stuartburn v Manitobi, kjer je \xc5\xbeivela prva ukrajinska skupnost v zahodni Kanadi. Genik se je naselil v Winnipegu in s posredni\xc5\xa1tvom Oleskega postal uradnik dru\xc5\xbebe za priseljevanje, najprej kot prevajalec. 1898 je dobil stalno dr\xc5\xbeavno slu\xc5\xbebo in bil prvi Ukrajinec v taki slu\xc5\xbebi.\n_START_SECTION_\nDru\xc5\xbebenopoliti\xc4\x8dno delovanje\n_START_PARAGRAPH_\nLeta 1899 je Genik ustanovil Taras Shevchenko Reading Hall (\xc4\x8citalnico Tarasa \xc5\xa0ev\xc4\x8denka) v svoji lastni hi\xc5\xa1i in tudi prvi ukrajinski \xc4\x8dasopis Canadian Farmer (Kanadski kmet) v letu 1903. \xc4\x8ceprav sam ni bil veren, se ni strinjal z marksisti\xc4\x8dno zahtevo po prevratu; verjel je, da kr\xc5\xa1\xc4\x8danstvo mora obstajati neodvisno od gr\xc5\xa1kih in ruskih pravoslavnih na\xc4\x8del; zato je ustanovil neodvisno gr\xc5\xa1ko cerkev v sodelovanju z vinipe\xc5\xa1ko prezbiterjansko skupnostjo in njenimi du\xc5\xa1nimi pastirji v letih 1903-1904 . V letu 1911 je po dr\xc5\xbeavnih volitvah, ki so se za liberalce slabo kon\xc4\x8dale, Genik izgubil svojo pisarno in polo\xc5\xbeaj ter pristal med ob\xc4\x8dinstvom. Nekaj \xc4\x8dasa je \xc5\xbeivel v Zdru\xc5\xbeenih dr\xc5\xbeavah, vendar se je vrnil kasneje spet v Winnipeg , kjer je 12. februarja 1925 tudi umrl. _NEWLINE_Genika se je v ukrajinski skupnosti prijel vzdevek kanadski car.'